Hvad skal der til for at denne artikel kan rage mere frem end den allerede gør blive fremragende? -- 10. jul 2008, 17:06 (CEST)
Nedenstående afsnit er lidt uklart. Der er problemer med stedordene. Jeg kan ikke gennemskue hvem der finder hvem og hvem der er forsanger(e). Derudover er jeg ikke helt vild med den første sætning, men jeg ved ikke lige hvordan den skal skrives. 
Siden 1966 havde nabolaget allerede et rimelig kendt band ved navn Judas Priest (opkaldt efter Bob Dylans sang "The Ballad of Frankie Lee and Judas Priest" fra "John Wesley Harding"-albummet). Dette band gik dog i opløsning i 1969, og gruppens forsanger, Alan Atkins, fandt Downing og Hill som fik ham med i bandet som deres forsanger, og overtog navnet fra hans gamle band.
Er Dave Holland dårlig til at spille trommer eller er han i dårlig form siden de er nødt til at forkorte numrene?
Dave Hollands evner på trommer gjorde mange af sangene kortere, og albummet appellerede samtidig mere til mainstream-lyttere end tidligere album.
Begge ting omformuleret nu. Andet? -- 10. jul 2008, 23:25 (CEST)
Jeg har ikke lige fået kigget på hele artiklen, men lige umiddelbart synes jeg der skal skrives en artikel om deres nyeste album "Nostradamus". 11. jul 2008, 11:35 (CEST)
1. Er der ikke nogen trommeslager i den bedst kendte opstilling? Citat: "Den bedst kendte medlemsopstilling består af Downing, Hill, sanger Rob Halford og guitarist Glenn Tipton – som sammen med trommeslager Scott Travis også er bandets nuværende opstilling." 22. jul 2008, 09:54 (CEST)
Faktisk ikke, nej. Det, som nogle betegner som deres største album musikalsk blev til med Alan Moore på trommer, deres kommercielle hvedebrødsdage var med Dave Holland på trommer, og deres comeback var med Scott Travis på trommer. Så jeg vil næsten tro at de tre line-ups alle tre er 'bedst kendte', bare i forskellige grupper.
2. Jeg er lidt i tvivl om succes bliver bedømt ud fra salgstal eller ud fra hvad anmelderne mener. Det virker som om at bandet først bliver bedømt ud fra salgstal uafhængigt af hvad anmelderne mener og senere udelukkende bliver bedømt ud fra hvad anmelderne mener. Jeg er lidt i tvivl om albummene fra 1986-1990 rent faktisk solgte rigtig godt, når de nu var kommercielle album. Citat: "I de efterfølgende år, frem til midten af 1980'erne, var gruppen et af de mest kendte og succesfulde heavy metal-bands overhovedet.[18][14][19] Fra Turbo fra 1986 og frem til 1990 fulgte dog en periode med et par kommercielle album der blev negativt modtaget af anmelderne." 22. jul 2008, 09:54 (CEST)
Hmm... Jeg har kigget lidt rundt, og det ser ud som om "Turbo" solgte rimelig godt – på trods af at det blev bashet af et enigt anmelderkorps for at være noget lort. Derimod solgte efterfølgeren "Ram it Down" ikke specielt godt. Jeg har prøvet at omformulere lidt
3. Jeg kunne godt tænke mig at der var årstal på billederne. Bandet har en ret lang karriere og vil være interessant for mig om billedet er taget i 1972 eller 2005. 22. jul 2008, 09:54 (CEST)
Alle billeder er fra 2005 (bortset fra Phillips-billedet som jeg ikke aner hvornår er fra). Jeg har skrevet det på det første billede hvor alle bandmedlemmerne er på - så kan man vel tænke sig til resten?
Jeg synes nu stadig godt der kunne stå et lille 2005 ved de billeder der er fra 2005. 23. jul 2008, 09:15 (CEST)
4. Hvilket studie blev Ram it down indspillet i? Citat: "På deres efterfølgende album, "Ram It Down" fra 1988, indspillet i København, vendte Judas Priest tilbage til deres gamle heavy metal-stil, i et forsøg på at genvinde de fans som forlod dem efter "Turbo"." 22. jul 2008, 09:54 (CEST)
5. Er dette relevant i en artikel om Judas Priest? Citat: "Han slog sig senere ned som musiklærer, og blev 13. februar 2004 fundet skyldig i at have forsøgt at voldtage en 17-årig handicappet musikelev, og idømt 8 års fængsel."
Næh, det er det faktisk ikke. Det her er jo ikke Ekstra Bladet. Fjernet.
Det er fint nok i artiklen om Dave Holland, men ikke i artiklen om Judas Priest. 23. jul 2008, 09:15 (CEST)
6. Denne sætning skal omskrives, da han nok først kommer til skade efter han kører ind i trommesættet: Citat: "Til en koncert i 1991 kom Rob Halford voldsomt til skade da han kørte op på scenen på sin motorcykel, men på grund af tøris kunne han ikke se noget, og kolliderede med trommesættet på scenen."
7. Er både Owens og Halford forsangere fra 2003-2004 og på turneen? Citat: "I 2003 arbejdede Judas Priest, inklusive Rob Halford, med at skrive tekst til omslag, såvel som at finde sange, til bokssættet "Metalogy". Det var ved denne lejlighed at Halford kom med i bandet igen.
Efter gendannelsen af den oprindelige medlemsopstilling tog Judas Priest på en verdensomspændende turné i 2004.Efter denne turné forlod Owens bandet igen under fredelige omstændigheder,og blev i stedet hyret som forsanger for bandet Iced Earth." 22. jul 2008, 09:54 (CEST)
Æhh, jeg ved det faktisk ikke, men jeg tvivler. Jeg er ret sikker på at Ripper Owens blev hjemme mens hans idol overtog sangtjansen, men jeg kan prøve at lede lidt... --- 22. jul 2008, 15:09 (CEST)
